**Kratki pregled**

Nemačko Savezno Ministarstvo za Ekonomski Razvoj i Saradnju (BMZ) i Evropska Unija (EU)  su dodelili odgovornost pri Deutsche Gesellschaft fur Internationale Zusammenarbeit (GIZ) GmbH za sprovođenje komponente „Digitalizacija mikro i malih preduzeća u cilju jačanja njihove istrajnosti u kriznim vremenima” u okviru Centra za Digitalnu Transformaciju u sastavu Parka za Trening i Inovacije (ITP) Prizren.

*Podrška za digitalnu transformaciju MMP* sa tradicionalnim modelom privređivanja (biznis modelom);

Podržati 20 MMP širom Kosova u procesu korišćenja digitalnih tehnologija za stvaranje novih – ili modifikaciju postojećih - procesa privređivanja (biznis procesa), kulture i iskustva potrošača i za ispunjavanje promenljivih zahteva privređivanja i tržišta (digitalna transformacija preduzeća)

**Uvod**

Ovo je dokument koji sadrži kriterijume za uži izbor (50 MMP), evaluaciju i izbor (20 MMP) koji će biti podržani za proces digitalizacije. Kriterijumi postavljeni za ovu svrhu utvrđeni su kroz široku diskusiju i proces konsultacija sa ključnim zainteresovanim stranama, GIZ-om, ekspertima za projekte konzorcijuma ALT i povezanim ekspertima za rodna pitanja projekta.

Svrha

Svrha uspostavljanja kriterijuma za izbor je da se omogući prvobitna prijava, skrining i procena MMP koja se prijavljuju za podršku (poziv); da se napravi skup MMP-a koji će se koristiti za izbor 50 MMP – duga lista, što će naknadno omogućiti izbor konačne liste od 20 MMP-a koji ispunjavaju uslove za direktnu podršku. Stoga je u tu svrhu potrebno uspostaviti proces zasnovan na objektivnim i transparentnim, kao i na kriterijumima relevantnim za projekat i proceduralnim pravilima. Projekat predviđa da će biti podržano ukupno 20 MMP sa digitalnom transformacijom, a preostalih 30 MMP sa dugačke liste će dobiti savetodavnu podršku za njihovo dalje putovanje u pravcu digitalne transformacije; shodno tome, prijava i selekcija su radnje zasnovane na konkurenciji i podležu saopštenim skupom kriterijuma.

**Minimalni uslovi za prijavu MMP**

Za podršku preko projekta na prijavu imaju pravo sva MMP preduzeća registrovana na Kosovo, izuzev MMP povezanih sa bilo kojom vrstom IT ekonomske aktivnosti (informacioni sistemi i tehnologije). Za potrebe ovog projekta, MMP preduzeća se smatraju mikro i mala preduzeća, do 49 zaposlenih, u skladu sa definicijom koja se propisuje u Kosovskom Zakonu o Stranim Investicijama br. 04/L-220, čl. 2, stav 1.21. 1-2. Preduzeća koja pokazuju potencijal za dalji rast poslovanja ili jačanje konkurentnosti kroz uvođenje i upotrebu digitalnih tehnologija i alata; Preduzeća koja su motivisane da prate digitalnu transformaciju i unapređenje svog poslovnog modela, procesa, preispituju i modernizuju kulturu poslovanja i iskustva potrošača. Kao i preduzeća koja su spremne da sufinansiraju šestomesečni period implementacije (najmanje u vidu doprinosa u naturi kao što je posvećenost radnog vremena osoblja).

**Prioritetni sektori - MMP**

Projekat dalje daje prioritet MMP-ima povezanim sa ekonomskom aktivnošću u domenima Strategije Pametne Specijalizacije S3 za Kosovo, koja je još uvek u fazi finalizacije, međutim još uvek nije zvanično odobrena. Ipak, prema nacrtu strategije S3 u opticaju, sledeći sektori će biti razmatrani za ovaj projekat: (1) Zelena energija, (3) Prerada hrane, (4) Prerada drveta i (5) Kreativna industrija. Pošto MMP preduzeća povezana sa IT ekonomskim sektorom ne ispunjavaju uslove za podršku u okviru ovog projekta, isto tako, S3 sektor br. 2 IT nije usvojen i za potrebe ovog poziva je izostavljen iz liste.

Projekat takođe daje prioritet MMP-ima koja su povezana ili su deo ekonomske aktivnosti koja potpada pod program Evropskog Zelenog Dogovora.

Projekat ima poseban interes da podrži MMP u vlasništvu žena, ili MMP koje zapošljavaju žene kao deo njihove politike rodne ravnopravnosti (žene u rukovodstvu i/ili značajan deo radne snage).

Skup kriterijuma za ovaj projekat su funkcionalno strukturirani u tri grupe: (1) kriterijumi minimalnih uslova, koji se koriste za registraciju kvalifikovanih MMP-a koja podnose prijave; (2) kriterijumi za bodovanje, koji se koriste za bodovanje MMP prijava za uvrštavanje među 50 MMP-a u krug I; i naknadno (3) kriterijumi za bodovanje, koji se koriste za procenu ovih prijava za uži izbor 20 MMP-a u krugu II.

KRITERIJUMI – Izborni krugovi

Prijava učesnika MMP za pregled i prvobitnu procenu

**Kriterijumi minimalnih uslova – kriterijumi o pravu na učešće**

* Registracija preduzeća na Kosovo – Aktivan registracioni broj koji može da se pregleda online
* Veličina preduzeća – MMP (ne više od 49 zaposlenih)
* Osnivanje preduzeća, minimalno 2 god
* Ekonomski sektor (ne IT)
* Potencijal za razvoj, unapređenje konkurentnosti, dodata vrednost od digitalizacije
* Motivacija za razmatranje digitalizacije tradicionalnog modela privredjivanja (bizniz modela), kulturu poslovanja i iskustva potrošača, ponovo osmisle i/ili unapređuju svoj poslovni koncept i model u pravcu digitalne transformacije
* Obaveza za obezbeđivanja sufinansiranja najmanje tokom 6-mesečnog perioda implementacije, bilo finansijski ili minimalno u vidu doprinosa u naturi kao je osiguranje za posvećenost radnog vremena zaposlenih.

**Krug I – Listiranje 50 preduzeća**

Procijena primljenih prijava i dostava GIZ-u lista do 50 MMP na razmatranje. Kriterijumi za kvalifikaciju na dužoj listi (50 MMP), pregled skupa prijava za MMP koja ispunjavaju uslove minimalnih kriterijuma!

Formula za bodovanje (maksimalno 2 poena po kriterijumu, ukupno maksimalno 10 poena, min 0 poena)

**Kriteriji za bodovanje I**

* Pregled – Potencijal za rast, unapređenje konkurentnosti, dodata vrednost od digitalizacije
* Pregled – Spremnost da se razmotri digitalizacija tradicionalnog poslovnog modela, kulture poslovanja i iskustva potrošača, ponovo osmisli i/ili unapređuje svoj poslovni koncept i model u pravcu digitalne transformacije
* Vrsta privredne delatnosti – Pametna Specijalizacija 3S
* Vrsta ekonomske aktivnosti – Evropski Zeleni Dogovor
* Rodni – preduzeća u vlasništvu žena

**Krug II – Izbor 20 preduzeća za kratku listu**

Osnovna procena digitalne zrelosti i spremnosti do 50 MMP, kao i njihovih potreba i potencijala za (dalju) digitalnu transformaciju poslovanja.

Formula za bodovanje (maksimalno 1 poen po kriterijumu, rodni kriterijumi [kriterijumi 7 i 8] maks 2 boda, ukupno maksimalno 10 poena, min 0 poena)

**Kriteriji za bodovanje II**

1. Digitalna spremnost - zrelost
2. Uticaj digitalizacije, promet, zarada, troškovi, zapošljavanje, tržišta
3. Transformativni uticaj na poslovne procese i kulturu, i iskustvo korisnika/potrošače
4. Nivo privredne aktivnosti i istorija poslovanja
5. Sastav radne snage (struktura, nivo veština, digitalne kompetencije)
6. Predvidljivost održivosti digitalizacije
7. Rodni kriterijumi – preduzeće u vlasništvu žena, upravnim pozicijama, značajan udeo radne snage
8. Potencijal/motivacija za prihvatanje rodno transformativnih radnji vezane za digitalizaciju

Spisak 50 MMP aplikacija sastaviće se korišćenjem rezultata bodovanja, od najvišeg do najnižeg, odsecajnem prvih 50 MMP-a. U slučajevima gde MMP prijave rezultiraju jednakim bodovanjem, princip odabira je prema pravilu prvenstva prijave (prvi na red, prvi uslužen) na osnovu datuma i vremena prijave (prema elektronskoj registraciji prijave).

Uži spisak od 20 MMP aplikacija sastaviće se korišćenjem rezultata bodovanja, od najvišeg do najnižeg, čime će odsecati nagore 20 najboljih MMP-a. U slučajevima gde MMP prijave rezultiraju jednakim bodovanjem, princip odabira je prema pravilu prvenstva prijave (prvi na red, prvi uslužen) na osnovu datuma i vremena prijave (prema elektronskoj registraciji prijave).

*Beleška: Ovu aktivnost podržavaju Evropska unija i Vlada Nemačke kroz Akciju #Digital4Business [Digitalno za Biznis] koja se sprovodi u okviru ITP-ovog #DigitalTransformationCenter [Centra za Digitalnu Transformaciju]. Aktivnosti sprovodi ALT D.o.o, partner Centra za Digitalnu Transformaciju #Consortium [Konzorcij] – jednošalterski sistem [one-stop-shop] koji se sastoji od različitih subjekata fokusiranih na podršku kompanijama da digitalizuju svoje poslovanje.”*